kardosdrur/scandi-wiki huggingface dataset:
Bjarne Håkon Hanssen

Bjarne Håkon Hanssen (født 1. november 1962 i Bangsund syd for Namsos) er en norsk politiker (Ap). Han har været sundhedsminister siden 2008 i Regeringen Jens Stoltenberg II. Han har tidligere været landbrugsminister fra 2000 til 2001, og arbejds- og inkluderingsminister fra 2005 til 2008. Hanssen var fylkesordfører i Nord-Trøndelag fra 1995 til 1997, da han blev valgt ind i Stortinget. Hanssen stillede ikke til genvalg til Stortinget i 2009.

Baggrund 
Bjarne Håkon Hanssen er uddannet lærer ved Levanger Lærerhøgskole. Mellem 1980 og 1982 var han leder for Arbeidernes Ungdomsfylking i Nord-Trøndelag. Senere i 1980'erne blev Hanssen den første leder i Namdal lokalafdeling af Norsk atferdanalytisk forening.
Hanssen dyrkede sin interesse, judo, fra han var 10 til han var 20 år, og fik bronze-medaljen i norgesmesterskaberne i judo.

Politisk liv 
Han blev valgt til Stortinget fra Nord-Trøndelag i 1997. Hanssen var landbrugsminister i Regeringen Jens Stoltenberg I mellem 2000 og 2001 og arbejds- og inkluderingsminister fra 2005 til 2008.

13. august 2008 offentliggjorde Hanssen at han ikke stillede til genvalg til Stortinget i 2009.

Kampsager 
En af Hanssens kampsager som landbrugsminister var nedsætning af fødevaremomsen fra 24 til 12 procent, for at gøre fødevarer billigere for forbrugerne. Han var også nødt til, at lukke grænserne for udenlandsk kød i en periode på grund af mund- og klovsyge i EU-området.

Som arbejds- og inkluderingsminister har han kæmpet for at svage skal komme i arbejde, og har i den forbindelse gjort sig bemærket ved til stadighed at bruge udtrykket "Kom op om morgenen!" om de som er underlagt velfærdsordninger fra staten.

Referencer

Eksterne henvisninger 

 Bjarne Håkon Hanssen hos Stortinget

Regeringen Jens Stoltenberg II
Sundhedsministre fra Norge
Landbrugsministre fra Norge
Arbejdsministre fra Norge
Stortingsrepræsentanter fra Arbeiderpartiet
Falck Air

Falck Air var et dansk flyselskab stiftet i 1947 under navnet Falcks Flyvetjeneste.

Som et modtræk til konkurrenten Zone-Redningskorpsets oprettelse af en ambulanceflyvetjeneste i 1939, oprettede Falck i 1947 deres eget selskab der skulle flyve ambulanceflyvninger. Falck købte et de Havilland Dragon Rapide fly samt et danskbygget SAI KZ VII Lærke fly.

Udover ambulanceflyvninger begyndte selskabet også at flyve indenrigsflyvninger til Odense Lufthavn og Flyvestation Skrydstrup fra København. 21. februar 1969 sælges Flyvetjenesten til Mærsk Mc-Kinney Møller. Dette blev starten på Maersk Air.

Selvom Flyvevåbnet havde overtaget den deciderede ambulanceflyvning i Danmark med deres Sikorsky S-61-helikoptere, ville Falck igen flyve ambulanceflyvninger. I 1974 etablerede de igen deres flyselskab som fik navnet Falck Air. Det fløj i 24 år indtil de i 1998 solgte fly og aktiviteter til North Flying.

Litteratur 
Luftens helte – Maersk Air og historien om dansk luftfart – Søren Ellemose

Etableret i 1947
Ophørt i 1998
Tidligere flyselskaber i Danmark
Truth movement

Tilhængere af Truth movement eller 9/11 Truth movement betvivler det officielle og alment accepterede resultat af undersøgelserne af terrorangrebet den 11. september 2001, der slår fast at terrorister fra Al-Qaeda kaprede fire fly og fløj dem ind i World Trade Center, Pentagon og styrt i Shanksville, Pennsylvania. De hævder derimod at det er der er modstridende oplysninger i forklaringen og at der bliver dækket over den rigtige forklaring eller at det er udført af USA selv.

De analyserer beviser fra angrebene, diskuterer forskellige teorier om, hvad der skete under angrebene og forsøger at få lavet en ny undersøgelse af angrebene.

Medlemmer af bevægelsen kalder sig for "truthers".

Referencer

Eksterne henvisninger 
 9/11 Truth
 911 Truth News
 911 Research
 9/11 Review
 Architects and Engineers for 9/11 Truth
 The Journal of 9/11 Studies
 Scholars for 9/11 Truth And Justice
 Artists for 9-11 Truth
 Mounting Evidence book and bibliography
 Patriots Question 9/11

Politiske bevægelser
Terrorangrebet 11. september 2001
Blue Hawaii

Blue Hawaii er betegnelse for flere ting:

 Blue Hawaii (film) – en amerikansk film fra 1961
 Blue Hawaii (sang) – en amerikansk sang, første gang indsunget på plade af Bing Crosby.
 Blue Hawaii (album) – Soundtrack med Elvis Presley fra filmen Blue Hawaii
Trond Giske

Trond Giske (født 7. november 1966 i Trondheim) er en norsk politiker fra Arbeiderpartiet. Han har været Norges minister for industri og handel siden 20. oktober 2009, og var tidligere kultur- og kirkeminister i perioden 2005-2009. Han var leder i AUF fra 1992 til 1996, og medlem af Sosialdemokrater mot EU fra 1993 til 1994. Han blev første gang valgt til Stortinget fra Sør-Trøndelag i 1997. Næstformand i Arbeiderpartiet, var han til 2018.

I januar 2018 blev han suspenderet som næstformand i Arbeiderpartiet. Han "møter ... ikke i sentralstyret", pr. 2018. 

Giske er uddannet cand.mag. med mellemfag socialøkonomi ved NTNU og mellemfag statsvidenskab Universitetet i Oslo.

Referencer

Eksterne henvisninger 

 Stortinget.no – Biografi
 Tidligere redaktør ber Presseforbundet vurdere Giske-dekning

Kirkeministre fra Norge
Kulturministre fra Norge
Stortingsrepræsentanter fra Arbeiderpartiet
Alumni fra Norges teknisk-naturvidenskabelige universitet
Alumni fra Oslo Universitet
Kasper Jebjerg

Kasper Jebjerg (født 21. marts 1985 i Svendborg) er en tidligere professionel dansk cykelrytter, der fra 2007 til 2010 kørte for Team Designa Køkken.

Eksterne henvisninger 
 

Mandlige cykelryttere fra Danmark
Personer fra Svendborg

Danskere i 1900-tallet
Danskere i 2000-tallet
Furebambus

Furebambus (Phyllostachys) er udbredt i Østasien med ca. 35 arter. Det er flerårige, forveddede græsser med en opret til buet overhængende vækst. Arterne har alle nogle slanke jordstængler, hvorfra de buskagtige eller træagtige skud skyder op. Derfor er planernes vækstform ikke tueformet, men mere fladedækkende. De fleste arter har skudhøjder på mere end 10 m. Skuddene er runde i tværsnit, men ovenover sideskuddene har hovedskuddet en fure eller flad side. Fra hvert knæ udspringer to sideskud, eller der kan forekomme et tredje, men betydeligt svagere sideskud. Bladene er først dækket af bladskeder, som også omkranser skuddet, men de falder snart af. Bladene er linjeformede og helrandede med en kort spids. Blomsterne er samlet i stande, som består af 1-7 småaks. De er indhyllet i talrige blade, hvad der har givet slægten navnet phyllostachys (af græsk phyllon = "blad" + stachys = "aks"). 

 Gylden furebambus (Phyllostachys aurea)
 Olivensort furebambus (Phyllostachys nigra)
 Phyllostachys edulis ~ spiselige "bambusskud"

Eksternt link 
 Harvard universitet: Phyllostachys  – -sproget, videnskabelig gennemgang af slægten Phyllostachys med en brugbar nøgle.

Græs-familien
Bambus
Helga Pedersen (politiker)

Helga Pedersen (født 13. januar 1973) er en norsk politiker og tidligere næstformand i Arbeiderpartiet. 30. september 2009 valgte Arbeiderpartiets stortingsgruppe Pedersen som ny parlamentarisk leder. Hun var Fiskeri- og kystminister i Regeringen Jens Stoltenberg II fra 2005.

Karriere
Helga Pedersen har været fast repræsentant i Finnmark fylkesting siden februar 2000, medlem i Arbeiderpartiets samepolitiske råd siden 1998 og medlem i Finnmark Arbeiderpartis kvindepolitiske styre siden 1998. Hun var også politisk rådgiver i Industri- og handelsministeriet fra 17. april til 19. oktober 2001.

Hun var fylkesordfører i Finnmark fra 2003 til hun blev Fiskeri- og kystminister. Hun blev efterfulgt af Kirsti Saxi (SV).

Hun blev enstemmig valgt til næstformand i Arbeiderpartiet under landsmødet i april 2007 og var næstformand til 2015. Hun overtog efter Hill-Marta Solberg. Helga Pedersen er den første næstformand i Arbeiderpartiet som er samisktalende.

Hun vil gå ud af Regeringen og blive parlamentarisk leder i Arbeiderpartiets stortingsgruppe fra oktober 2009.

Pedersen var regeringens yngste minister.

Kilder
Biografi  på www.stortinget.no

Referencer

Regeringen Jens Stoltenberg II
Fiskeriministre fra Norge
Stortingsrepræsentanter fra Arbeiderpartiet
Den sorte hånd

Den sorte hånd (serbisk: Црна рука, Crna ruka), officielt Enhed eller Død (Уједињење или смрт, Ujedinjenje ili smrt), var en militant bevægelse, stiftet i Kongeriget Serbien 9. maj 1911. Organisationen var en del af den panslaviske bevægelse og havde som politisk mål at samle alle områder med sydslaviske befolkninger, som var underlagt Østrig-Ungarn.

Organisationen blev ledet af Dragutin Dimitrijević. Medlemmer af Den sorte hånd stod bag attentatet på den daværende konge af Serbien, Aleksander 1. af Serbien, i 1903. Gruppen leverede også våben og støtte til organisationen Ungt Bosnien og personer med tilknytning til organisationen deltog i planlægningen og udførelsen af attentatet i Sarajevo, hvor ærkehertug Franz Ferdinand og dennes hustru blev dræbt den 28. juni 1914. Under retssagen i Wien efter attentatet på ærkehertugen afviste alle involverede imidlertid, at organisationen havde hjulpet dem.

Attentatet på ærkehertug Franz Ferdinand ledte til Julikrisen, hvor Østrig-Ungarn udstedte et ultimatum til Serbien med en række vidtgående krav, bl.a. at arrestere navngivne serbiske personer og at acceptere, at østrigsk politi fik adgang til i Serbien at bekæmpe organisationer, der modvirkede østrigske interesser. Da Serbien ikke kunne acceptere betingelserne i det østrigske ultimatum, erklærede Østrig-Ungarn krig mod Serbien, hvorved 1. Verdenskrig brød ud

Serbiens statsminister Nikola Pašić traf i slutningen af 1916 beslutning om at få organisationens medlemmer arresteret. Der blev i maj 1917 gennemført en retssag mod medlemmer fra organisationen, hvor et tiltalepunkterne var et planlagt attentat mod prinsregent Alexander 1. Dragutin Dimitrijević og tre andre blev dømt skyldige og henrettet den 26. juni 1917.

Se også 
 Gavrilo Princip

Referencer 

Serbiens historie
1. verdenskrig
Ophørt i 1916
Foreningen af Danske Interaktive Medier

Foreningen af Danske Interaktive Medier (FDIM) er en brancheforening for danske internetmedier, som blev stiftet den 18. marts 1997 under navnet Foreningen af Kommercielle Danske Internet Sites (FAKDIS).
 
FDIM er en brancheforening for virksomheder, der arbejder inden for det digitale område. FDIM ønsker at fremme det digitale Danmark gennem udbredelse af viden om den digitale udvikling. 

FDIM beskæftiger sig med tre hovedområder:
 Måling af brugen af digitale medier – FDIM står for den officielle måling af danske websites.
 Faglige aktiviteter og arrangementer – FDIM ønsker at være samlingssted for foreningens medlemmer og bidrage med ny viden til medlemmerne på det digitale område gennem bl.a. seminarer og konferencer
 Politik og regulering af forhold – FDIM arbejder for at skabe de bedst mulige forhold for at drive digital virksomhed i Danmark

Medlemmer af FDIM 
Foreningens medlemmer omfatter de fleste store danske internetmedier, blandt andet AB Gruppen – Aktieselskabet Kristeligt Dagblad – Aller – Berlingske Media -Bolius Boligejernes Videncenter – Danmarks Radio – Eniro – Fagligt Fælles Forbund,( 3F) – Erhvervs- og Selskabsstyrelsen – FDM – IDG Danmark – Jobzonen – JP/Politikens Hus – Jubii – MatchWork World Wide – Mediehuset Ingeniøren – Momondo – Netdoktor Media – JP/Politikens – Rejseplanen – TDC – TV2 – Undervisningsministeriet samt mange flere.

Sekretariat 
FDIM's daglige virksomhed varetages af et sekretariat.

Den 26. juni 2009 meddelte foreningen, at det radikale folketingsmedlem Morten Helveg Petersen skulle ansættes som direktør. Han tiltrådte som FDIM's direktør og ansvarshavende redaktør den 1. august samme år.

Da FDIM i 2011 fusionerede med Danske Medier, blev Morten Helveg viceadministrerende direktør i Danske Medier. I 2013 flyttede sekretariatet over til Danske Medier.

Ekstern henvisning og kilde 

 FDIM's hjemmeside 
 FDIM's topliste 

Brancheforeninger i Danmark
Netmedier fra Danmark
Erik Solheim

Erik Solheim (født 18. januar 1955 i Oslo) er en norsk politiker tidligere for SV. Han sluttede sig til Miljøpartiet De Grønne  i 2019. Han er søn af forlagskonsulent Bjørn Elling Solheim og direktør i Højesteret Sophie Grindstad.

Solheim har været udviklingminister, og tidligere været miljøminister i Regeringen Jens Stoltenberg II.

Baggrund 
Solheim er uddannet cand.mag. med fagene historie og sociologi.

Han var leder i Sosialistisk Ungdom 1977–1980, partisekretær i SV 1981–1985, og leder for SV i perioden 1987–1997. Han var stortingsrepræsentant fra Sør-Trøndelag 1989–1993, fra Oslo fra 1993–2001. Solheims personlige rådgiver som SV-leder og stortingsrepræsentant var i flere år Thor Gjermund Eriksen, senere redaktør for Dagbladet.

Fra foråret 2000 var han specialrådgiver for udenrigsministeriet på Sri Lanka, og arbejdede på, at få en fredsaftale mellem myndighederne og Tamiltigrene LTTE. Hans supleant til Stortingets udenrigskomite var i denne periode Lisbet Rugtvedt. 

Solheim har vært valgobservatør i Rusland, Georgien, Hviderusland og Ukraine. Udover sit engagement for fred og konfliktløsning har Solheim altid været meget optaget af miljøspørgsmål, han var blandt andet til stede på FNs miljøkonference i Rio i 1992. I udviklingspolitikken har han udover fred og miljø, været optaget af kvinder og ligestilling samt olie og energi-spørgsmål. Han har  siden 2016 været leder af United Nations Environment Programme, men han meldte i november 2018 at han fratræder efter en kritisk revisionsrapport.

Eksterne henvisninger 

 Stortinget.no – Biografi 

Personer fra Oslo
Regeringen Jens Stoltenberg II
Udviklingsministre fra Norge
Miljøministre fra Norge
Stortingsrepræsentanter fra Sosialistisk Venstreparti
Esben

Esben er et drengenavn, der er en variant af det norske Asbjørn, der stammer fra det norrøne áss (nordisk gud) og bjǫrn (bjørn). Navnet findes også i varianterne Espen, Esper og Esbern. Lidt flere end 3.600 danskere bærer et af disse navne ifølge Danmarks Statistik.

Kendte personer med navnet 
 Esben Bjerre Hansen, dansk podcast, radio- og tv-vært.
Esben Høilund Carlsen, dansk filminstruktør.
 Esper Hagen, dansk skuespiller.
 Espen Lind, norsk musiker.
 Esben Pretzmann, dansk komiker.
 Esbern Snare, dansk høvding og kriger.
 Esben Thornhal, dansk musik-producer.

Navnet anvendt i fiktion 
 Esben er hovedperson i en række selvbiografiske bøger af Knud Erik Pedersen.

Noter 

Drengenavne
Winnie

Winnie er et navn, der er kortform af det engelske Winifred, der igen stammer fra walisisk Gwenfrewi.

Det bruges på dansk også i formerne Winni, Wini, Winie, Vinnie, Vinni, Vini og Vinie sammen med Winifred og Winnifred. Lidt flere end 5.500 danskere bærer et af disse navne ifølge Danmarks Statistik.

Vinnie bruges på engelsk også som et drengenavn, idet det så er en forkortelse af Vincent. 

Winnie bruges tilsvarende som et drengenavn, som en forkortelse af Winston.

Kendte personer med navnet 
 Winnie Berndtson, dansk kommunalpolitiker.
 Winni Grosbøll, dansk borgmester for Bornholms Regionskommune
 Winnie Mandela, sydafrikansk borgerretsforkæmper.

Navnet anvendt i fiktion 
 Winnie er en figur fra forskellige danske tv-sketches og satireprogrammer (Winnie og Karina). Hun spilles af Linda P.

Andre anvendelser 
 Winnie the Pooh er det originale engelske navn på Peter Plys.

Noter  

Pigenavne
Drengenavne
Erenler (helgen)

Erenler (lit: de, der har opnået også kaldet eren, münevver (mūnavvar)), kommer af de tyrkiske udtryk ermek, som betyder at opnå. Erenler er en tiltale blandt dervisher, om personer, som har opnået det højeste spirituelle stadie, dvs. enhed med Gud igennem selvfornægtelse. Udtrykket kan også godt forklares med det at være helgen.

Denne tiltale bruges stadig blandt sufi-ordener i dag, bl.a. hos bektashi-ordenen i Albanien og hos alevitterne i Tyrkiet. Hos alevitterne er brugen dog mere begrænset i forhold til bektashitterne, som ikke kun benytter udtrykket i digte og religiøse forsamlinger, men også i daglig tale.

Et eksempel på brugen af benævnelsen kan ses i et digt af Shah Hatayi (d. 1524):

Det sidste ord, meydan, som betyder arena, er en betegnelse for det rum i tekke'er og dergâh'er, hvor religiøse forsamlinger finder sted. I nutidens alevisme, er meydan odası (lit: arena-rummet), det mest centrale rum i en Cemevi, som også kaldes meydan evi (lit: arena-huset).

I alevismen benyttes udtrykket erenler også om alevitiske helgener, især middelalderlige helgener. Eksempelvis er "Horasan Erenleri" (Khorasan-helgenerne) eller "Anadolu Erenleri" (De Anatolske Helgener) to ofte brugte betegnelser.

Khorasan-helgenerne refererer til en række dervisher, som menes at være flyttet til Anatolien fra Khorasan-området og dermed have bragt alevismen til Anatolien. I alevi-kilder, beskrives disse helgener som bestående af 90.000 dervisher.

Khorasan-området har i mange århundreder været særlig populær som et "centrum for sufisme", hvilket området stadig er i dag. Mange historisk fremtrædende sufi-skikkelser, som Mevlana og Haji Bektash blev også født i Khorasan-området. Disse personer menes også at tilhøre den bevægelse af Khorasan-helgener, som flyttede til Anatolien.

Bevægelsen startede formentligt blandt dervisher fra Malamiyya-ordenen, som blev særlig synlig i Khorasan fra det 9. århundrede.

Mens Khorasan-helgenerne især er en betegnelse for de dervisher, der er flyttet til Anatolien, refererer De Anatolske Helgener formentligt til de fremtrædende dervisher, der er fremkommet i selve Anatolien. Skikkelser som Abdal Musa, Kaygusuz Abdal og Pir Sultan Abdal hører sandsynligvis til i denne kategori.

Referencer 

Alevisme
Harry Morgan

Harry Morgan (10. april 1915 – 7. december 2011) var en amerikansk skuespiller. Morgan var måske bedst kendt som oberst Sherman T. Potter på M*A*S*H (1975-83), Pete Porter på begge Pete og Gladys (1960-62) og December Bride (1954-1959), kriminalassistent Bill Gannon på Dragnet (1967-70), og Amos Coogan om Hec Ramsey (1972-74).

Morgan havde en mindre rolle i Elvis Presleys film Frankie And Johnny fra 1966.

Eksterne henvisninger 

 

Skuespillere fra USA
Michael Arnstedt

Peter Michael Christian Arnstedt (født 1. august 1952, død 21. februar 2009 i Klampenborg) var en dansk direktør og cand.merc., og indtil 2002 næstformand i F.L. Smidths bestyrelse samt bestyrelsesmedlem i Aalborg Portland. 

Han var søn af civilingeniør Christian Arnstedt og bror til advokat Karin Arnstedt, der også var involveret i F.L. Smidth som bestyrelsesformand for Potagua A/S indtil 2003. Da han udtrådte af F.L. Smidth sluttede en æra, hvor familien Arnstedt havde indflydelse på firmaets ledelse.

Han var fra 1970 til 1994 ejer af herregården Addithus.

Under finanskrisen mistede Michael Arnstedt hele sin arvede formue, som han havde satset i risikable investeringer gennem sin bank. I februar 2009 begik han selvmord ved Den røde cottage i Klampenborg ved at skyde sig selv.

Noter

Kilder 
 Industriens sæbeopera, Berlingske Tidende, 3. september 2003
Familie-klanen giver slip, Berlingske Tidende, 20. december 2001

Erhvervsfolk fra Danmark
Godsejere fra Danmark
Økonomer fra Danmark
Personer der har begået selvmord
Personer med tilknytning til FLSmidth
Gylden furebambus

 
Gylden Furebambus (Phyllostachys aurea) er en vintergrøn busk med en opret, senere dog noget overhængende vækst. På grund af de korte jordstængler, danner planten længe en tue, men senere bliver den fladedækkende. Arten tåler temperaturer ned til minus 22 °C.

Beskrivelse 
Skuddene er leddelte, hule og runde i tværsnit, men fra og med de knæ, som bærer sideskud, er skuddet fladt eller furet oven over sideskuddet. Diameteren er 2-5 cm, afstanden mellem knæene er 15-30 cm og farven er i begyndelsen grøn, men i sol bliver den plettet gul. Sideskuddene sidder to-og-to ved knæene og er tynde, overhængende og ret korte. Også de er leddelte. 

Bladene sidder 2-3 på hvert sideskud. De er forholdsvis små, helrandede og elliptiske med langt tilløbende spids. Oversiden er lysegrøn med forsænket midterribbe, mens undersiden er mere grågrøn. Planten blomstrer efter mange års vækst og dør siden bort. Blomsterne er samlet i små bladdækkede aks, der danner små stande. De enkelte blomster er reducerede, og man ser mest de udhængende støvdragere. Frugterne er nødder.

Rodnettet består af korte jordstængler og grove, trævlede rødder. 

Højde x bredde og årlig tilvækst: 2,50 x 1,50 m (250 x 50 cm/år). Længdevæksten afhænger af det foregående års varmesum, og i hjemlandet bliver skuddene væsentligt højere (op til 4 m).

Hjemsted 
Gylden Furebambus er udbredt i bjergskove i provinserne Fujian og Zhejiang i Kina. Desuden er arten naturaliseret i det sydlige USA, Mellemamerika, Sydamerika, Australien og New Zealand. Arten optræder både som underskov og som pionerplante. 

Den er knyttet til voksesteder i fuld sol til halvskygge med en jord, som er fugtig, veldrænet og rig på humus og mineraler. I sit hjemland danner den bestande, som er næsten rene, dvs. uden andre planter overhovedet.

Buske
Græs-familien
Haveplanter
Bambus
Vinnie

Vinnie, Vinie, Vini, Vinni og Vin er kort for:
 Vinifred og Vinnifred – pigenavn
 Vincent – drengenavn

Drengenavne
Pigenavne
Winifred

Winifred er et pigenavn, der igen stammer fra walisisk Gwenfrewi. Det bruges også i formerne Vinifred og Winnifred.

Bl.a. Winnie bruges som forkortelse for Winifred.

Kendte personer med navnet 
 Winifred Atwell – var en pianist.
 Winifred Wagner

Noter 

Pigenavne
Montesilvano

Montesilvano er en by i den midterste del af Italien, i regionen Abruzzo. Den ligger umiddelbart nord for regionens største by, Pescara, og indgår i et sammenvokset byområde langs kysten. Kommunen består af den oprindelige bebyggelse Montesilvano Colle på en bakke lidt inde i landet, samt den langt større bydel Montesilvano Marina langs Adriaterhavet. Montesilvano betyder "det træbevoksede bjerg". Indbyggertallet er 47.695.

Historie 
Stedet omtales første gang i 1114, i et dokument fra kong Roger 2. af Sicilien, vedrørende den lokale kirke San Quirico, som ikke længere eksisterer. Byens navn nævnes i 1140 i forbindelse med en beskrivelse af det stift, der hører til domkirken i Penne.

Montesilvano var en ret ubetydelig by, og det understreges af, at den efter Italiens samling i en lang periode dannede kommune sammen med nabobyen Capelle Sul Tavo. Først i 1904 blev den en selvstændig kommune. Medvirkende hertil var, at der fra 1852 var igangsat bebyggelse langs Adriaterhavet, det der senere blev til Montesilvano Marina. I 1926 var kystbebyggelsen så stor, at byens administration flyttede dertil. Efter 2. verdenskrig fortsatte satsningen på turisme, og da bil- og masseturismen satte ind i 1960'erne voksede byen nærmest eksplosivt. Der er foregået et omfattende hotelbyggeri langs kysten, med alt hvad dertil hører af handels- og underholdningstilbud, og det giver beskæftigelse til mange mennesker.

Befolkningsudvikling 
Grafen viser effekten af turistindustrien i de sidste 40 år.

Berømte bysbørn 
 Sangeren og skuespilleren Dean Martins far var fra Montesilvano.

Noter 

Byer i Abruzzo
Pescara (provins)